De Kanton Bade isch bi de Gründig vo de Helvetische Republik im 1798 entschtande und het bis zu de Gründig vom noie Kanton Aargau im 1803 Beschtand gha. Zämegsetz gsi isch er us zwei gmeine Herrschafte, wo d Eidgnosse vo 1415 bis 1798i zäme beherrscht hei, de Grafschaft Bade und de Freie Ämter. Hüt bildet de Grossteil vom ehemalige Kanton Bade de öschtlich Teil vom Kanton Aargau mit de Bezirk Bade, Brämgarte, Muri und em Zurzibiet.